СПЕЦИЈАЛНА БОЛНИЦА ЗА ИНТЕРНЕ БОЛЕСТИ ВРЊАЧКА БАЊА

На основу члана 31. и 37. Закона о раду РС (“Сл.гласник РС” број 24/05, 61/05, 54/09, 32/13, 75/14, 13/17, 113/17 и 95/18), члана 7-9 Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (“Сл.гласник РС” број 96/19, 58/20, 135/22), Кадровског плана Специјалне болнице за интерне болести Врњачка Бања број 112-01-86/2024-02 од 12.03.2024. године, Уредбe о поступку за прибављање сагласности за ново запошљавање и додатно радно ангажовање код корисника јавних средстава (“Сл.гласник РС” броj 159/2020) и одлуке вд директора Специјалне болнице за интерне болести Врњачка Бања број 552/24 од 29.11.2024. године, расписује се:

 КОНКУРС

 ЗА ПРИЈЕМ У РАДНИ ОДНОС

- доктор медицине субспецијалисте нефролог-1 (један) извршилац, са пуним радним временом,

на одређено време у трајању од два месеца.

Опис посла доктора медицине субспецијалисте-нефролога:

Превенира, дијагностикује и лечи болести, повреде и друге физичке и менталне поремећаје коришћењем висико специјализованих метода и техника, кроз примену принципа и процедуре савремене медицине, о чему води прописану медицинску документацију.

Прегледа хоспитализоване и амбулантне пацијенте, врши пријем и отпуст болесника и издаје потребну документацију о резултатима лечења. Реализује субспецијалистичке, дијагностичко-терапеутске интервенције. Поставља дијагнозу, одређује терапију и води лечење. Обавештава и саветује пацијенте и породицу у вези са здравственим стањем и лечењем. Обавља свакодневну визиту хоспитализованих пацијента, прати њихово стање, даје стручно упутство у вези дијагностике и лечења. Врши пријем и збрињавање хитних пацијената. Спроводи здравствену заштиту одређених категорија становништва, односно пацијената оболелих од болести за чију превенцију, дијагностику и лечење је уже специјализован. Обавља послове дијагностике за коју је уже специјализован, о чему сачињава извештај. Учествује у унапређењу квалитета здравствене заштите. Обавља консултације са другим здравственим радницима и здравственим сарадницима.

Планира, надзире и евалуира спровођење здравствене заштите. Спроводи здравствено васпитни рад. Утврђује време и узрок смрти. Упућује болеснике на друге консултативне прегледе и на стационарно лечење. Врши анализу здравственог стања болесника лечених у болници и заједно са примарно-основном здравственом заштитом израђује предлоге програма мера здравствене заштите. Ради на унапређењу дијагностичких, терапеутских и превентивних поступака. Даје стручна мишљења код одређених случајева болести и повреда. Учествује у раду стручних тела и комисија. Обавља и друге послове у оквиру своје субспецијалности као и друге послове по налогу претпостављених и директора.

Поред општих услова прописаних Законом о раду (“Сл.гласник РС” број 24/05,61/05, 54/09, 32/13, 75/14, 13/17, 113/17 и 95/18), кандидат мора да испуњава и посебне услове:

-завршен медицински факултет на интегрисаним академским студијама, по пропису који уређује високо образовање, почев од 10.септембра 2005. године, завршена специјализација из интерне медицине и ужа специјализација из нефрологије;

-завршен медицински факултет на основним студијама у трајању од најмање пет година, по пропису који је уређивао високо образовање до 10.септембра 2005. године, завршена специјализација из интерне медицине и ужа специјализација из нефрологије;

-Положен стручни испит

-Положен специјалистички испит

-Лиценца

-Испит/рад из уже специјализације

-Најмање четири године и шест месеци радног искуства у звању доктора медицине

Заинтересовани кандидати уз пријаву подносе:

-оверену фотокопију дипломе односно уверења о завршеном медицинском факултету;

-оверену фотокопију уверења о положеном стручном испиту за доктора медицине;

-оверену фотокопију уверења односно дипломе о положеном специјалистичком испиту из

 интерне медицине ;

-оверену фотокопију уверења односно дипломе о положеном субспецијалистичком испиту

 из нефрологије;

-уверењe о држављанству не старијe од шест месеци (оригинал или оверену копију);

-копију извода из матичне књиге венчаних ако је кандидат променио презиме;

-лиценцу (оригинал или оверену копију);

- CV;

-мотивационо писмо;

Пријаве са документацијом доставити лично или препоручено на адресу: Специјална болница за интерне болести Врњачка Бања, ул. Осмог Марта 12, 36210 Врњачка Бања.

Непотпуне и неблаговремене пријаве неће се разматрати.

Приликом заснивања радног односа изабрани кандидат дужан је да достави лекарско уверење као доказ о здравственој способности за обављање послова за које је заснива радни однос.

Рок за подношење пријава је 8 данa од дана објављивања конкурса на сајту Министарства здравља Републике Србије.

Кандидати који испуњавају услове конкурса, могу бити позвани на разговор ради пружања додатних информација.

Конкурс ће бити објављен на сајту Националне службе за запошљавање, сајту Министарства здравља РС и на сајту и огласној табли Специјалне болнице.

Одлука о избору кандидата биће донета у року од 30 дана од дана истека рока за пријаву кандидата. Кандидати који не буду примљени могу захтевати повраћај конкурсне документације.

Изабрани кандидат дужан је да се у року од 3 дана од дана пријема обавештења о избору кандидата у писаној форми изјасни о датуму заснивања радног односа у болници.

У супротном, сматра се да одустаје од заснивања радног односа.

За све информације можете се обратити на телефон 036/616-970.

 Вд Директора

 Специјална болница за интерне болести Врњачка Бања

 др Вања Балшић